Cercle Brugge

Cercle Brugge (mallonge: Cercle) estas futbalklubo en Bruĝo, Belgio, unu el la du bruĝaj kluboj (la alia estas Club Brugge) kiuj ludas en la unua klaso de la landa ligo. Ĝi havas la vicnumeron 12; ĝiaj koloroj estas verda kaj nigra.

eta|maldekstra|La Jan Breydel-stadiono

La klubo fondiĝis en 1899 de la asocio de eks-lernantoj de mezlernejo mastrumita de
katolika kongregacio de fratoj Ksaveranoj (latine: Congregatio Fratum Xaverianorum). En tiu epoko la lernejo havis multajn britajn lernantojn kaj verŝajne tiuj alportis la futbalsporton el sia hejmlando.

Cercle Brugge kaj la pli granda kaj pli sukcesa rivalo Club Brugge ekde 1975 kune uzas la Jan Breydel-stadionon en dense loĝata kvartalo de Sint-Andries. Jam delonge estas planoj por konstrui novan stadionon, komunan aŭ ne, ekster la loĝkvartaloj, sed diversaj problemoj blokas la realigon.

 Eksteraj ligiloj 

 http://www.cerclebrugge.be - Oficiale retpaĝo de Cercle Brugge
 http://www.cerclemuseum.be - Listo de ĉiuj ludantoj ekde 1899

Kategorio:Futbalteamoj fonditaj en 1899
Kategorio:Belgaj futbalteamoj
Kategorio:Bruĝo
Kategorio:Sporto en Belgio